Το μετέωρο βήμα του πελαργού

***Το μετέωρο βήμα του πελαργού*** είναι ο τίτλος μιας δραματικής ταινίας του Θόδωρου Αγγελόπουλου με τους Μαρτσέλο Μαστρογιάννι και Ζαν Μορό, που γυρίστηκε το 1991. Ένας νεαρός ρεπόρτερ συναρπάζεται από τη φυσιογνωμία ενός ηλικιωμένου πρόσφυγα που ζει σχεδόν ασκητικά σε μια μικρή συνοριακή πόλη. Χωρίς να διευκρινίζει την πόλη όπου τοποθετείται η ταινία, ο Θόδωρος Αγγελόπουλος φτιάχνει ένα έργο-μεταίχμιο πάνω στην απελπισία του τέλους του 20ού αιώνα και τη διασταύρωση δύο όμορων πολιτισμών (Αλβανία - Ελλάδα).

## Διανομή

* Μαρτσέλλο Μαστρογιάννι - πολιτικός**'
* [[Ζαν Μορό]] - σύζυγος πολιτικού**'
* Γκρέγκορι Καρ - Αλέξανδρος**
* Ηλίας Λογοθέτης - συνταγματάρχης
* Δώρα Χρυσικού - κοπέλα
* Βασίλης Μπουγιουκλάκης - διευθυντής παραγωγής
* Δημήτρης Πουλικάκος - διευθυντής φωτογραφίας
* Γεράσιμος Σκιαδαρέσης - σερβιτόρος
* Τάσος Αποστόλου - μπούμαν
* Άκης Σακελλαρίου - ηχολήπτης
* Αθηνόδωρος Προύσαλης - ξενοδόχος
* Μιχάλης Γιαννάτος - καταστηματάρχης
* Κωνσταντίνος Λάγκος - αγόρι
* Θοδωρής Αθερίδης - παντρεμένος νεαρός
* Νάντια Μουρούζη - φίλη Αλέξανδρου
* Φρέντυ Βιανέλλης - ρεπόρτερ
* Φώτος Λαμπρινός - τηλεπαραγωγός
* Χριστόφορος Νέζερ - πρόεδρος βουλής

## Το περίεργο περιστατικό
Η συγκεκριμένη ταινία είχε προκαλέσει το ενδιαφέρον της κοινής γνώμης και του τύπου για μεγάλο χρονικό διάστημα και για άλλο λόγο, πέραν του κινηματογραφικού ενδιαφέροντος, καθώς συνοδεύτηκε από ένα απροσδόκητο γεγονός. Όλα ξεκίνησαν όταν με κάποιο αδιευκρίνιστο τρόπο το σενάριο της ταινίας έφτασε στα χέρια του μητροπολίτη Φλωρίνης Αυγουστίνου (Καντιώτη). Ο Μητροπολίτης Καντιώτης θεώρησε ότι η ταινία προσβάλλει το έθνος και τον Χριστιανισμό. Έτσι, απείλησε τον Αγγελόπουλο ότι θα τον αφορίσει και τον διέταξε να σταματήσει τα γυρίσματα. Το γεγονός αυτό εξόργισε τον Αγγελόπουλο, ο οποίος δεν υποχώρησε, καθώς και το μένος των συνεργατών του.

Το θέμα πήρε διεθνείς διαστάσεις. Ο Αγγελόπουλος στηρίχτηκε από τους πολιτικούς της Αριστεράς και είχε την αρωγή του σκηνοθέτη και φίλου του, Ακίρα Κουροσάβα. Όταν ο Αγγελόπουλος επέστρεψε, μεγάλη μερίδα των χριστιανών της Φλώρινας είχε κατακλύσει την πόλη με μαύρες σημαίες και πλακάτ, ενώ υπήρχαν και καρικατούρες που παρίσταναν το σκηνοθέτη σαν ένα προδότη που κρατούσε ένα σακούλι με 600 εκατομμύρια δραχμές και εμφανίζονταν συνθήματα, όπως  «αναρχία, ανθελληνισμός, αθεΐα, ακολασία», με τις καμπάνες να χτυπούν πένθιμα, βάζοντας παρόμοια εμβατήρια. Με την παρότρυνση του μητροπολίτη  προσπάθησαν με κάθε τρόπο να εμποδίσουν την ολοκλήρωση και κυκλοφορία της ταινίας. Στις 16 Δεκεμβρίου 1990 ήταν η μέρα τελετής αφορισμού του Αγγελόπουλου και του πρωταγωνιστή Μαρτσέλο Μαστρογιάννι. Την ίδια μέρα είχε οργανωθεί μία συγκέντρωση ελευθερίας και δημοκρατίας, στην οποία παρευρέθηκε ο Αγγελόπουλος και οι συνεργάτες του, στον κινηματογράφο *Ελληνίς*. Οι χριστιανοί πιστοί και ο Καντιώτης έψελναν μαζί το *Αφορισμένοι, αφορισμένοι*. Ο Καντιώτης τους έδωσε περιθώριο δύο χρόνων για να μετανοήσουν  και να συγχωρεθούν, κάτι που δεν έκανε κανένας συντελεστής της ταινίας.

Τελικά, η ταινία ολοκληρώθηκε και έφτασε μέχρι τις Κάννες. Στην επόμενη ταινία του, *[[Το βλέμμα του Οδυσσέα]]*, ο Αγγελόπουλος αφιέρωσε μία σκηνή για αυτό το περιστατικό.

## Παραπομπές


## Εξωτερικοί σύνδεσμοι
* Κριτική για την ταινία «Το Μετέωρο Βήμα του Πελαργού» του Θόδωρου Αγγελόπουλου στο Flix.gr
* «Μια κόλαση ζήσαμε οι τυχεροί.» Η Βένα Γεωργακοπούλου θυμάται (και) τον αφορισμό του Θόδωρου Αγγελόπουλου στο Flix.gr
* Το μετέωρο βήμα του πελαργού στο cine.gr
* Film au bord de la crise de nerf, Γαλλικό ντοκιμαντέρ του Canal+ για τα προβλήματα στα γυρίσματα της ταινίας

Κατηγορία:Ελληνικές ταινίες της δεκαετίας 1990
Κατηγορία:Ταινίες του 1992
Κατηγορία:Ελληνόφωνες ταινίες
Κατηγορία:Γαλλόφωνες ταινίες
Κατηγορία:Αγγλόφωνες ταινίες
Κατηγορία:Ελληνικές δραματικές ταινίες
Κατηγορία:Ελληνικές αισθηματικές ταινίες
Κατηγορία:Ελληνικές ταινίες δράσης
Κατηγορία:Ελληνικές ψυχολογικές ταινίες
Κατηγορία:Ταινίες σε σκηνοθεσία Θόδωρου Αγγελόπουλου
Κατηγορία:Ταινίες σε σενάριο Θεόδωρου Αγγελόπουλου
Κατηγορία:Ταινίες σε σενάριο Τονίνο Γκουέρα
Κατηγορία:Ταινίες με μουσική σύνθεση Ελένης Καραΐνδρου
Κατηγορία:Ταινίες γυρισμένες στην Ελλάδα
Κατηγορία:Ταινίες σε παραγωγή Θεόδωρου Αγγελόπουλου
Κατηγορία:Ταινίες σε παραγωγή Κώστα Λαμπρόπουλου
Κατηγορία:Ταινίες παραγωγής ΕΡΤ